stanford-oval/wikipedia huggingface dataset:
ศูนย์ฝึกพาณิชย์นาวี

| --- | --- |

คติพจน์: วิชาการเป็นเลิศ เชิดชูคุณธรรม ผู้นำวิชาชีพ
ประเภท: สถาบันอุดมศึกษาของรัฐ
ผู้สถาปนา: กรมการขนส่งทางน้ำและพาณิชย์นาวี
ผู้ศึกษา: 762 คน (2566)
ที่อยู่: 120 ซอย 6 บางนางเกรง ตำบลบางด้วน อำเภอเมืองสมุทรปราการ จังหวัดสมุทรปราการ 10270
เว็บไซต์: mmtc.ac.th
ศูนย์ฝึกพาณิชย์นาวี (อังกฤษ: Merchant Marine Training Centre) เป็นสถาบันผลิตนักเดินเรือสินค้า ก่อตั้งเมื่อ 1 ธันวาคม พ.ศ. 2514 เป็นหน่วยงานในสังกัดกรมเจ้าท่า กระทรวงคมนาคม และ เป็นสถาบันสมทบของมหาวิทยาลัยบูรพา ตั้งอยู่ที่ 120 ซอย 6 บางนางเกรง ตำบลบางด้วน อำเภอเมืองสมุทรปราการ จังหวัดสมุทรปราการ ประกอบด้วยสิ่งก่อสร้างและสิ่งที่อำนวยความสะดวกที่ใช้ในการเรียนการสอนอย่างครบครัน มีการเปิดการศึกษาและฝึกอบรมตั้งแต่ระดับนายประจำเรือ ถึงระดับลูกเรือสามารถตอบสนองนโยบายของทางราชการ
ศูนย์ฝึกพาณิชย์นาวี มีหน้าที่และความรับผิดชอบในการผลิตคนประจำเรือทุกระดับชั้นให้เพียงพอกับความต้องการของตลาดแรงงาน เพื่อสนับสนุนกิจการพาณิชย์นาวีของประเทศ ตลอดจนพัฒนา ฝึกอบรม เพื่อเพิ่มวิทยฐานะคนประจำเรือทุกระดับชั้นให้ได้มาตรฐานสากลสอดคล้องกับข้อกำหนดในอนุสัญญาว่าด้วยมาตรฐานการฝึกอบรม การออกประกาศนียบัตรและการปฏิบัติหน้าที่ยามในเรือของคนประจำเรือ ค.ศ. 1978 และแก้ไขเพิ่มเติม ค.ศ. 1995 (International Convention on Standards of Training, Certification and Watchkeeping for Seafarers 1978, as amended in 1995 : STCW 95) ขององค์การทะเลโลก (International Maritime Organization : IMO) และข้อบังคับกรมเจ้าท่าว่าด้วยการฝึกอบรมการสอบความรู้ และการออกประกาศนียบัตรผู้ทำการในเรือ พ.ศ. 2541 และข้อบังคับกรมเจ้าท่าว่าด้วยการฝึกอบรมการสอบความรู้ และการออกประกาศนียบัตรผู้ทำการในเรือ (ฉบับที่ 2) พ.ศ. 2542
เครื่องหมายราชการ

สีน้ำเงินเป็นสีของพังงา , ตัวอักษรไทย-อังกฤษ และลูกศร
สีฟ้าอ่อนเป็นสีคาดของชูชีพและสีของลูกโลก
สีทองเป็นสีของช่อชัยพฤกษ์และสีของรุ้งแวงลูกโลก
สีดำเป็นสีของลายเส้นช่อชัยพฤกษ์
ไม่จำกัดสีและขนาด
หลักสูตร

โดยได้มีหลักสูตรหลักดังนี้:
นักเรียนเดินเรือพาณิชย์ (หลักสูตรปกติ) 5 ปี  แบ่งเป็น 2 ฝ่าย คือฝ่ายเดินเรือ  และฝ่ายช่างกลเรือ
 - ฝ่ายเดินเรือ หลักสูตรวิทยาศาสตรบัณฑิต สาขาวิชาวิทยาการเดินเรือ STCW : Navigation on operation & management level
 - ฝ่ายช่างกลเรือ หลักสูตรวิศวกรรมศาสตรบัณฑิต สาขาวิชาวิศวกรรมเครื่องกลเรือ STCW : Engineer on operation & management level
 สำหรับผู้สำเร็จการศึกษาชั้นมัธยมศึกษา ปีที่ 6 (ม.6) เรียนวิชาฟิสิกส์ เคมี และชีววิทยา
นักเรียนเทคโนโลยีเครื่องกลเรือ 3 ปี
 - ฝ่ายช่างกลเรือ หลักสูตรเทคโนโลยีบัณฑิต สาขาเทคโนโลยีเครื่องกลเรือ STCW : Engineer on operation & management level
 สำหรับผู้สำเร็จการศึกษาตั้งแต่ระดับประกาศนียบัตรวิชาชีพ (ปวช.) ขึ้นไป ประเภทวิชาอุตสาหกรรม สาขาวิชาช่างยนต์, ช่างกลเรือ, ช่างกลเกษตร, ช่างจักรกลหนัก และช่างเทคนิคอุตสาหกรรม
นักเรียนเดินเรือพาณิชย์ (หลักสูตรประกาศนียบัตรการเดินเรือพาณิชย์) 3 ปี
 - หลักสูตรประกาศนียบัตรนายประจำเรือฝ่ายเดินเรือ STCW : Certification of Officer in charge of a navigational watch on ships of 500 gross tonnage or more
 - หลักสูตรประกาศนียบัตรนายประจำเรือฝ่ายช่างกลเรือ STCW : Certification of Officer in charge of engineer on watch 750 kW or more
 สำหรับผู้สำเร็จการศึกษาไม่ต่ำกว่าชั้นมัธยมศึกษาปีที่ 6 (ม.6) หรือเทียบเท่าขึ้นไป
ทำเนียบผู้อำนวยการศูนย์ฝึกพาณิชย์นาวี

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | เรือเอก บัญชา บุญยพุกกนะ | พฤศจิกายน 2514 –  มีนาคม 2517 |
| 2 | เรือเอก ลักษณ์ คเชนทร์ชัย | ธันวาคม 2517 –  สิงหาคม 2518 |
| 3 | เรือเอก เชิด รุ่งอุทัย | กันยายน 2518 –  พฤศจิกายน 2520 |
| 4 | เรือเอก พงศ์ศักดิ์ วงศ์สมุทร | พฤศจิกายน 2520 –  กุมภาพันธ์ 2521 |
| 5 | นาวาตรี เสริม หัตถโกศล | กุมภาพันธ์ 2521 –  กุมภาพันธ์ 2522 |
| 6 | นาวาตรี จิตรพร ตันติกุล | กุมภาพันธ์ 2522 –  มิถุนายน 2524 |
| 7 | นาวาโท พิชัย สุนสะธรรม | มิถุนายน 2524 –กันยายน 2527 |
| 8 | เรือเอก อัมพร ภูยาธร | กันยายน 2527 – สิงหาคม 2528 |
| 9 | เรือตรี สัญชัย กุลปรีชา | กันยายน 2528 – มิถุนายน 2533 |
| 10 | เรือตรี ประเวช รักแผน (รักษาราชการแทน) | มิถุนายน 2533 – เมษายน 2534 |
| 10 | เรือตรี ประเวช รักแผน | เมษายน 2534 –ตุลาคม 2537 |
| 11 | เรือเอก วินัย เชยศุภเกตุ (รักษาราชการแทน) | พฤศจิกายน 2537 –  กุมภาพันธ์ 2538 |
| 11 | เรือเอก วินัย เชยศุภเกตุ | กุมภาพันธ์ 2538 –  กันยายน 2542 |
| 12 | เรือเอก อุดมเดช ยังรอต | ตุลาคม 2542 – กันยายน 2544 |
| 13 | เรือเอก ประณต ทวีสมบูรณ์ | ตุลาคม 2544 –  ตุลาคม 2544 |
| 14 | นาวาตรี บวร บันเทิง (รักษาการในตำแหน่ง) | ตุลาคม 2544 –  เมษายน 2545 |
| 15 | นาวาตรี โชคชัย พุชประดิษฐ์ (รักษาการในตำแหน่ง) | เมษายน 2545 -  เมษายน 2546 |
| 16 | นาวาตรี โชคชัย พุชประดิษฐ์ | เมษายน 2546 - มีนาคม 2547 |
| 17 | นาวาเอก อาณัติ สมบัติทวี | เมษายน 2547 - กันยายน 2549 |
| 18 | นายเพทาย สุทธานันต์ (รักษาราชการแทน) | ตุลาคม 2549 -  กุมภาพันธ์ 2550 |
| 19 | นาวาโท วรกิจ นิธิตานันท์ | กุมภาพันธ์ 2550 -  พฤษภาคม 2554 |
| 20 | นางจิราภรณ์ จันทรศิริ | มิถุนายน 2554 - กรกฎาคม2556 |
| 21 | นาวาตรี สมนึก สุขวณิช | สิงหาคม 2556-กันยายน 2558 |
| 22 | นางวิลาวรรณ  ศิริงามเพ็ญ | ตุลาคม 2558-พฤษภาคม2559 |
| 23 | นางยุวัน กมลเวชช (รักษาราชการแทน) | มิถุนายน 2559-พฤษภาคม 2561 |
| 23 | นายพิชัย แสงไฟ | มิถุนายน 2561-มิถุนายน 2562 |
| 24 | นายสุขิน รัตนเสถียร | กรกฎาคม 2562-กันยายน 2564 |
| 25 | นายสุรชัย บูรพนนทชัย (รักษาราชการแทน) | ตุลาคม 2564-กันยายน 2565 |
| 26 | นายวิวัธน์ ชิดเชิดวงศ์ | ตุลาคม 2565-ปัจจุบัน |
เรือฝึก

1 เรือพยุหรักษ์ เรือพยุหรักษ์ (HSUE) เป็นเรือฝึกลำแรกของ นักเรียนเดินเรือพาณิชย์ ศูนย์ฝึกพาณิชย์นาวี ต่อที่ NIIGATA SHIPYARD JAPAN เมื่อปีพ.ศ. 2505 ขนาด 131.26 ตันกรอส 32.64 ตันเนต
เดิมชื่อ เรือกิตติขจร ต่อมาเปลี่ยนเป็นชื่อ สำรวจประมง 1 กรมการขนส่งทางน้ำและพาณิชยนาวีรับมอบเรือจากกรมประมงเมื่อวันที่ 9 เมษายน 2529 และรับโอนกรรมสิทธิ์ที่เขตสัมพันธวงค์ เมื่อวันที่ 30 กรกฎาคม 2529 ซึ่งในขณะนี้ (เรือพยุหรักษ์ได้ทำการปลดระวางแล้ว)
2 เรือวิสูตรสาคร (T.S.VISUD SAKHON)(HSUC) เรือฝึกลำที่ 2 ของศูนย์ฝึกพาณิชย์นาวีออกแบบโดยบริษัท DWINGER MARINE CONSULT ต่อที่เมือง RINGKOBING ประเทศ DENMARK โดยบริษัท NORTHSEA SHIPYARD DENMARK ใช้งบประมาณ 37.8 ล้านโครเนอร์ (พ.ศ. 2527) ทำพิธีปล่อยลงน้ำเมื่อวันที่ 9 ธันวาคม 2528 ชื่อเรือ “วิสูตรสาคร” ได้ชื่อมาจากนามท่านอธิบดีกรมการขนส่งทางน้ำ และพาณิชยนาวี (กรมเจ้าท่า) คนแรกของไทย เรือลำนี้ได้รับการต่อสร้างภายใต้มาตรฐานของ LLOYD’S REGISTER OF SHIPPING มีอุปกรณ์ครบสมบูรณ์สำหรับฝึกนักเรียนเดินเรือตามมาตรฐานสากลกรมการขนส่งทางน้ำและพาณิชยนาวีรับไว้ใช้ราชการเมื่อวันที่ 31 พฤษภาคม 2529
3 เรือสาครวิสัย  (M.V.SAKHON WISAI) เรือฝึกลำที่ 3 ของศูนย์ฝึกพาณิชย์นาวี ใช้วงเงิน 1,112 ล้านบาท ใช้เวลาก่อสร้าง 700 วัน สิ้นสุดสัญญาเมื่อวันที่ 14 กุมภาพันธ์ 2551 ออกแบบโดย IHI Marine Engineering Singapore ต่อโดยบริษัท Italthai Marine (Thailand) ขนาด 4200 ตันกรอส 1500 เดทเวทตัน ระยะทำการ 6,000 ไมล์ทะเล มีความยาว 92 เมตร กว้าง 16.80 เมตร สูง 9.30 เมตร กินน้ำลึก 6 เมตร เครื่องยนต์ขับ สามารถรับนักเรียนฝึกได้ 250 คน ครูฝึก 20 คน นายประจำเรือ 32 คน ภายในเรือประกอบด้วย ห้องเรียน ห้องจำลองการเดินเรือ และอุปกรณ์ที่ใช้ทำการฝึก
แหล่งข้อมูลอื่น

|เว็บไซต์ทางการ
| ด ค กมหาวิทยาลัยบูรพา |
| --- | --- | --- |
| วิทยาเขต | บางแสน · จันทบุรี · สระแก้ว |  |
| บางแสน | ดนตรีและการแสดง ·  นานาชาติ · บริหารธุรกิจ · พยาบาลศาสตร์ · แพทยศาสตร์ · ภูมิสารสนเทศศาสตร์ · เภสัชศาสตร์ · มนุษยศาสตร์และสังคมศาสตร์ · รัฐศาสตร์และนิติศาสตร์ · โลจิสติกส์ ·  วิทยาการวิจัยและวิทยาการปัญญา · วิทยาการสารสนเทศ · วิทยาศาสตร์ · วิทยาศาสตร์การกีฬา · วิศวกรรมศาสตร์ · ศิลปกรรมศาสตร์ · ศึกษาศาสตร์ · สหเวชศาสตร์ · สาธารณสุขศาสตร์ · บัณฑิตวิทยาลัย |  |
| จันทบุรี | เทคโนโลยีทางทะเล · วิทยาศาสตร์และศิลปศาสตร์ · อัญมณี |  |
| สระแก้ว | เทคโนโลยีการเกษตร · วิทยาศาสตร์และสังคมศาสตร์ · โครงการจัดตั้งคณะพาณิชยศาสตร์และบริหารธุรกิจ |  |
| โรงพยาบาล | โรงพยาบาลมหาวิทยาลัยบูรพา |  |
| โรงเรียน | โรงเรียนสาธิต "พิบูลบำเพ็ญ" · โรงเรียนสาธิตอาชีวศึกษา มหาวิทยาลัยบูรพา |  |
| ศูนย์ | ศูนย์วิทยาศาสตร์สุขภาพ · ศูนย์เกาหลีศึกษา · ศูนย์ภาษา · ศูนย์ภูมิภาคเทคโนโลยีอวกาศและภูมิสารสนเทศ ภาคตะวันออก · ศูนย์ปฏิบัติการค้นคว้าและวิจัย · ศูนย์สังคมและสิ่งแวดล้อมศึกษา (CIET) · ศูนย์เรียนรู้โลกใต้ทะเล · ศูนย์จีนศึกษา · ศูนย์ปฏิบัติการโรงแรมมหาวิทยาลัยบูรพา |  |
| สถาบัน | สถาบันวิทยาศาสตร์ทางทะเล · สถาบันวิจัยวัฒนธรรมและศิลปะ · สถาบันวิจัยลีนุกซ์บูรพา · สถาบันขงจื่อ |  |
| สถาบันสมทบ | วิทยาลัยการสาธารณสุขสิรินธร จังหวัดอุบลราชธานี · วิทยาลัยการสาธารณสุขสิรินธร จังหวัดพิษณุโลก · วิทยาลัยการสาธารณสุขสิรินธร จังหวัดสุพรรณบุรี · วิทยาลัยการสาธารณสุขสิรินธร จังหวัดตรัง · วิทยาลัยการสาธารณสุขสิรินธร จังหวัดยะลา · วิทยาลัยเทคโนโลยีทางการแพทย์และสาธารณสุข กาญจนาภิเษก · วิทยาลัยการสาธารณสุขสิรินธร จังหวัดชลบุรี · วิทยาลัยการสาธารณสุขสิรินธร จังหวัดขอนแก่น · วิทยาลัยพยาบาลบรมราชชนนี ชลบุรี · วิทยาลัยพยาบาลพระปกเกล้า จันทบุรี · ศูนย์ฝึกพาณิชย์นาวี |  |
| อื่น ๆ | เขตอุตสาหกรรมซอฟต์แวร์ภาคตะวันออก มหาวิทยาลัยบูรพา · งานเทางามสัมพันธ์ |  |
หมวดหมู่ • โครงการ • สถานีย่อย
พระบิดาแห่งการพาณิชย์นาวีไทย
ตราศูนย์ฝึกพาณิชย์นาวี
PYHR
M.V.Visud Sakorn
SKWS
อำเภอศรีเชียงใหม่

| อำเภอศรีเชียงใหม่ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Sri Chiangmai
เจดีย์หลวงปู่เทสก์ เทสรังสีในวัดหินหมากเป้ง
คำขวัญ: พระอริยสงฆ์เลิศล้ำ ถิ่นเกษตรกรรม ยอดเยี่ยม แดนสองล้านสองเวียง ศรีเชียงใหม่เวียงจันทน์
แผนที่จังหวัดหนองคาย เน้นอำเภอศรีเชียงใหม่
พิกัด: 17°57′23″N 102°35′22″E﻿ / ﻿17.95639°N 102.58944°E﻿ / 17.95639; 102.58944
ประเทศ:  ไทย
จังหวัด: หนองคาย
พื้นที่
 • ทั้งหมด: 198.0 ตร.กม. (76.4 ตร.ไมล์)
ประชากร (2564)
 • ทั้งหมด: 29,841 คน
 • ความหนาแน่น: 150.71 คน/ตร.กม. (390.3 คน/ตร.ไมล์)
รหัสไปรษณีย์ : 43130
รหัสภูมิศาสตร์: 4307
ที่ตั้งที่ว่าการ: ที่ว่าการอำเภอศรีเชียงใหม่ หมู่ที่ 1 ตำบลพานพร้าว อำเภอศรีเชียงใหม่ จังหวัดหนองคาย 43130
 ส่วนหนึ่งของสารานุกรมประเทศไทย
ระวังสับสนกับ อำเภอศรีเมืองใหม่ หรือ เชียงใหม่
ศรีเชียงใหม่  เป็นอำเภอหนึ่งของจังหวัดหนองคาย
ที่ตั้งและอาณาเขต

อำเภอศรีเชียงใหม่มีอาณาเขตติดต่อกับเขตการปกครองข้างเคียง ดังต่อไปนี้
ทิศเหนือ ติดต่อกับนครหลวงเวียงจันทน์ (ประเทศลาว)
ทิศตะวันออก ติดต่อกับนครหลวงเวียงจันทน์ (ประเทศลาว)
ทิศใต้ ติดต่อกับอำเภอท่าบ่อและอำเภอโพธิ์ตาก
ทิศตะวันตก ติดต่อกับอำเภอสังคม
การแบ่งเขตการปกครอง > การปกครองส่วนภูมิภาค

อำเภอศรีเชียงใหม่แบ่งเขตการปกครองย่อยออกเป็น 4 ตำบล 43 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | พานพร้าว |  | (Phan Phrao) |  | 15 หมู่บ้าน |  |
| 2. | บ้านหม้อ |  | (Ban Mo) |  | 8 หมู่บ้าน |  |
| 3. | พระพุทธบาท |  | (Phra Phutthabat) |  | 10 หมู่บ้าน |  |
| 4. | หนองปลาปาก |  | (Nong Pla Pak) |  | 10 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอศรีเชียงใหม่ประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลศรีเชียงใหม่ ครอบคลุมพื้นที่บางส่วนของตำบลพานพร้าว
เทศบาลตำบลหนองปลาปาก  ครอบคลุมพื้นที่ตำบลหนองปลาปากทั้งตำบล
องค์การบริหารส่วนตำบลพานพร้าว  ครอบคลุมพื้นที่ตำบลพานพร้าว (นอกเขตเทศบาลตำบลศรีเชียงใหม่)
องค์การบริหารส่วนตำบลบ้านหม้อ  ครอบคลุมพื้นที่ตำบลบ้านหม้อทั้งตำบล
องค์การบริหารส่วนตำบลพระพุทธบาท  ครอบคลุมพื้นที่ตำบลพระพุทธบาททั้งตำบล
ตำรวจพิทักษ์ชายแดน

ระวังสับสนกับ กองกำลังพิทักษ์ชายแดนของพม่า
| ตำรวจพิทักษ์ชายแดน |
| --- | --- |
ธงตำรวจพิทักษ์ชายแดน
ประเทศ:  พม่า
เหล่า: แผนกพิเศษของกองกำลังตำรวจพม่า
รูปแบบ: หน่วยยามชายแดน
บทบาท: การควบคุมชายแดน การรบระยะประชิด การปราบปรามการก่อกบฏ การควบคุมฝูงชน การป้องกันกำลังรบ ข่าวกรองทางบุคคล ความมั่นคงภายใน การสงครามในป่า การบังคับใช้กฎหมาย การสงครามภูเขา การลาดตระเวน (ยุทธวิธีตรวจตรา) การตีโฉบฉวย การลาดตระเวน ฉากกำบัง จุดตรวจรักษาความมั่นคง การติดตาม การสงครามในเมือง
ขึ้นกับ: กองกำลังตำรวจพม่า
สมญา: BGP
ผู้บังคับบัญชา
ผู้บัญชาการปัจจุบัน: พล.จ. มยิ้น โท
เครื่องหมายสังกัด
ตราสัญลักษณ์: 
ตำรวจพิทักษ์ชายแดน (อังกฤษ: Border Guard Police: BGP; พม่า: နယ်ခြားစောင့်ရဲတပ်ဖွဲ့) เป็นหน่วยงานหนึ่งของกองกำลังตำรวจพม่าที่เชี่ยวชาญด้านการควบคุมชายแดน การต่อต้านการก่อความไม่สงบ, การควบคุมฝูงชน และจุดตรวจรักษาความปลอดภัยในพื้นที่ชายแดนและพื้นที่ก่อความไม่สงบ รวบรวมข่าวกรองในพื้นที่เพื่อต่อต้านการก่อความไม่สงบและต่อต้านผู้กระทำผิดในพื้นที่ชายแดน, ความมั่นคงภายใน, การบังคับใช้กฎหมายในพื้นที่ชายแดน และพื้นที่ก่อความไม่สงบ และปกป้องทรัพย์สินของหน่วยงานในพื้นที่เสี่ยง ตำรวจพิทักษ์ชายแดนปฏิบัติการทางตอนเหนือของรัฐยะไข่ และปฏิบัติการเป็นพิเศษตามแนวชายแดนบังกลาเทศ–พม่า เนื่องจากการอพยพของชาวโรฮีนจาอย่างต่อเนื่องเพื่อหลบหนีความรุนแรงทางนิกายศาสนาในพม่า นอกเหนือจากการรักษาความมั่นคงบริเวณชายแดนแล้ว ตำรวจพิทักษ์ชายแดนยังรับผิดชอบในการดูแลจุดตรวจและบันทึกการเคลื่อนไหวของชาวโรฮีนจาภายในรัฐยะไข่อีกด้วย
ในปี พ.ศ. 2560 กลุ่มผู้ก่อความไม่สงบของกองทัพปลดปล่อยโรฮีนจาแห่งอาระกัน (ARSA) ได้โจมตีฐานที่มั่นของตำรวจพิทักษ์ชายแดนตามแนวชายแดนบังกลาเทศ–พม่าหลายครั้ง เพื่อแก้แค้นที่ตำรวจพิทักษ์ชายแดนปฏิบัติอย่างโหดร้ายต่อชาวโรฮีนจา ในปี พ.ศ. 2567 ตำรวจพิทักษ์ชายแดน (BGP) อย่างน้อย 264 นายและทหารบกพม่าหลบหนีไปยังบังกลาเทศ ท่ามกลางรายงานการปะทะด้วยอาวุธปืนกันอย่างหนักระหว่างกองทหารของรัฐบาลและกองทัพยะไข่ในสงครามกลางเมืองพม่า
ยศตำรวจไทย

ร้อยตำรวจเอกสังกัดกองบังคับการตำรวจน้ำ (ซ้าย) และเจ้าหน้าที่ยามฝั่งฟิลิปปินส์ (ขวา) ระหว่างการฝึก  SEACAT 2018
ยศตำรวจไทย เริ่มมีการใช้งานตั้งแต่สมัยรัชกาลที่ 5 และมีการปรับปรุงเปลี่ยนแปลงมาโดยตลอด โดยปัจจุบันยศตำรวจของสำนักงานตำรวจแห่งชาติถูกกำหนดโดยพระราชบัญญัติตำรวจแห่งชาติ พ.ศ. 2565
ในขณะที่ตำรวจประเภทอื่นของไทยคือตำรวจรัฐสภา และตำรวจศาล ไม่มียศ มีเพียงตำแหน่งตามรูปแบบข้าราชการพลเรือน เว้นแต่ว่าได้รับการแต่งตั้งยศก่อนที่จะมาเป็นตำรวจรัฐสภา และตำรวจศาล และยังคงชื่อเรียกยศก่อนชื่ออยู่
ประวัติ

ในช่วงแรกของกิจการตำรวจไทยนั้น ได้ใช้การถ่ายโอนทหารบกไปดำรงตำแหน่งในตำรวจ
ประวัติ > ก่อน พ.ศ. 2458 ใช้ยศร่วมกับทหารบก

กิจการตำรวจเดิมทีเป็นรูปแบบของตำรวจวัง หรือตำรวจหลวง สำหรับรักษาความปลอดภัยองค์พระมหากษัตริย์เป็นการเฉพาะ ต่อมาช่วงรัชกาลที่ 4 (พ.ศ. 2405) ได้โปรดเกล้าให้ตั้งกองตำรวจตามรูปแบบของตะวันตกขึ้นครั้งแรก โดยให้กัปตัน เอส.เจ.เบิร์ด เอมส์ ต่อมาดำรงตำแหน่งหลวงรัฐยาภิบาลบัญชา เป็นผู้บังคับบัญชาโดยประชาชนในสมัยนั้นเรียกขานกันว่าโปลิศ มีหน้าที่รักษาความสงบเรียบร้อยให้กับบ้านเมือง แต่งกายตามรูปแบบของอังกฤษ และได้รับการไว้วางใจจากรัชกาลที่ 4 ให้สามารถพกพาอาวุธเข้าไปในเขตพระราชฐานชั้นในได้ และพระราชทานตราแผ่นดินประดับไว้บนหน้าหมวก
ต่อมาในรัชสมัยของรัชกาลที่ 5 ได้มีการก่อตั้งกองตระเวนขึ้นมาประมาณปี พ.ศ. 2440 ในเวลานั้นยังไม่มีเครื่องบ่งบอกเครื่องหมายยศตำรวจที่ชัดเจน ซึ่งเริ่มมีการกำหนดเมื่อประมาณปี พ.ศ. 2440
ประวัติ > ก่อน พ.ศ. 2458 ใช้ยศร่วมกับทหารบก > ตำรวจภูธร พ.ศ. 2440

เครื่องหมายยศของนายตำรวจภูธรชั้นสัญญาบัตร แบ่งออกเป็น
นายร้อยตรี
นายร้อยตรีประจำการ ประดับจักรชุบทองติดอยู่ปลายอินทรธนู อินทรธนูละ 1 จักร
นายร้อยตรีพนักงาน ประดับจักรชุบทองติดอยู่กลางอินทรธนู อินทรธนูละ 1 จักร
นายร้อยโท
นายร้อยโทประจำการ ประดับจักรชุบทองติดเรียงจากปลายอินทรธนูมากลางอินทรธนู อินทรธนูละ 2 จักร
นายร้อยโทพนักงาน ประดับจักรชุบทองติดเรียงบนปลายอินทรธนูจากด้านหน้ามาตรงกลาง อินทรธนูละ 2 จักร
นายร้อยเอก
นายร้อยเอกประจำการ ประดับจักรชุบทองติดเรียงกันจากปลายอินทรธนูมากลางและพาดไปทางต้นบ่า อินทรธนูละ 3 จักร
นายร้อยเอกพนักงาน ประดับจักรชุบทองติดเรียงกันบนปลายอินทรธนูจากหน้าอินทรธนูไปด้านหลังอินทรธนู อินทรธนูละ 3 จักร
ขณะที่นายพันตรี นายพันโท นายพันเอก ใช้รูปแบบเดียวกัน แต่มีแถบเงินกว้าง 1 เซนติเมตรทาบกลางอินทรธนูตามแนวความยาว
จากนั้นในปี พ.ศ. 2452 ได้มีการเปลี่ยนแปลงเครื่องแต่งกาย โดยมีการระบุการแต่งกลายและเครื่องหมายของแต่ละยศ ได้แก่
จ่านายสิบ
จ่านายสิบประจำการ ใช้สังกะสีตัดเป็นแผ่นยาวตามความยาวอินทรธนู ย่อมุมสองมุมทางโคนอินทรธนูและหุ้มด้วยผ้าสักหลาดสีเทา ประดับหมายเลขตามราบทหารบกบนปลายอินทรธนูทั้ง 2 ข้าง
จ่านายสิบพนักงานยกกระบัตรคลัง ใช้สังกะสีตัดแผ่นย่อมุม 4 มุม หุ้มด้วยผ้าสักหลาดสีบานเย็นติดขวางอินทรธนู มีหมายเลขตามทหารราบบกประดับกลางอินทรธนูทั้ง 2 ข้าง
จ่านายสิบพนักงานฟังคดี สังกัดกองอัยการตำรวจภูธร ใช้สังกะสีตัดแผ่นย่อมุม 4 มุม หุ้มด้วยผ้าสักหลาดสีเม็ดมะปรางติดขวางบ่า มีหมายเลขตามทหารราบบกประดับกลางอินทรธนูทั้ง 2 ข้าง
นายพัน และนายร้อย กองบัญชาการตำรวจภูธรกรุงเทพฯ โรงเรียนนายร้อยตำรวจภูธร และที่ประจำการตามมณฑลหัวเมืองต่าง ๆ
นายพันและนายร้อยประจำการ
ประดับตราพระเกี้ยวชุบทองติดที่พับคอเสื้อบริเวณด้านหน้า 1 คู่
อินทรธนู ใช้อินทรธนูตามข้างต้น แต่ให้ใช้ผ้าสักหลาดสีเทา
เครื่องหมายยศ
นายพันตรี นายร้อยตรี ประดับจักรชุบทองบนปลายอินทรธนู อินทรธนูละ 1 จักร
นายพันโท นายร้อยโท ประดับจักรชุบทอง 2 จักรคู่กันบนปลายอินทรธนู อินทรธนูละ 2 จักร
นายพันเอก นายร้อยเอก ประดับจักรชุบทอง 2 จักรคู่กันบนปลายอินทรธนู และประดับบนต้นอินทรธนูอีก 1 จักร อินทรธนูละ 3 จักร
นายพันนายร้อยพนักงาน
ประดับดอกจันชุดทองติดที่พับคอเสื้อบริเวณด้านหน้า 1 คู่
อินทรธนู
พนักงานคลังเงิน ใช้อินทรธนูตามข้างต้น แต่ให้ใช้ผ้าสักหลาดสีน้ำเงินแก่
พนักงานยกกระบัตร ใช้อินทรธนูตามข้างต้น แต่ให้ใช้ผ้าสักหลาดสีเม็ดมะปราง
เครื่องหมายยศ
นายพันตรี นายร้อยตรี ประดับจักรชุบทองบนปลายอินทรธนู อินทรธนูละ 1 จักร
นายพันโท นายร้อยโท ประดับจักรชุบทอง 2 จักรคู่กันบนปลายอินทรธนู อินทรธนูละ 2 จักร
นายพันเอก นายร้อยเอก ประดับจักรชุบทอง 2 จักรคู่กันบนปลายอินทรธนู และประดับบนต้นอินทรธนูอีก 1 จักร อินทรธนูละ 3 จักร
จากที่กล่าวมาข้างต้นนั้น พบว่ายศของตำรวจในเวลานั้นยังยืมคำมาใช้จากทหารบก ยังไม่มีการนำคำว่าตำรวจเข้ามาใช้งานในการเรียกยศ
ในปี พ.ศ. 2457 พระบาทสมเด็จพระมงกุฎเกล้าเจ้าอยู่หัวได้โปรดเกล้าให้ ยุบรวมกรมพลตระเวนและกรมตำรวจภูธร เข้าด้วยกันกัน และมีการกำหนดการแต่งกายตามพระราชกำหนดเครื่องแต่งตัวตำรวจภูธร พุทธศักราช 2458
ประวัติ > พ.ศ. 2458 พระราชทานชั้นยศตำรวจ

แต่เดิมได้มีการโอนทหารไปรับราชการเป็นตำรวจและใช้ยศทหารบกสำหรับตำรวจ ต่อมาพระบาทสมเด็จพระมงกุฏเกล้าเจ้าอยู่หัว รัชกาลที่ 6 ได้ทรงมีพระบรมราชโองการกำหนดให้มียศตำรวจขึ้นเป็นครั้งแรกเมื่อ พ.ศ. 2458 เนื่องจากการแต่งตั้งและกระจายกองตำรวจภูธรออกไปยังหัวเมืองต่าง ๆ ทั่วประเทศในทุก ๆ มณฑล ซึ่งขณะนั้นตำรวจภูธรเป็นกรมหนึ่งในกระทรวงมหาดไทย จึงได้มีการพระราชทานลำดับชั้นยศของตำรวจเองเป็นครั้แรก ได้แก่
นายพลตำรวจเอก
นายพลตำรวจโท
นายพลตำรวจตรี
นายพันตำรวจเอก
นายพันตำรวจโท
นายพันตำรวจตรี
นายร้อยตำรวจเอก
นายร้อยตำรวจโท
นายร้อยตำรวจตรี
นายดาบตำรวจ
จ่านายสิบตำรวจ
นายสิบตำรวจเอก
นายสิบตำรวจโท
นายสิบตำรวจตรี
ประวัติ > พ.ศ. 2458 พระราชทานชั้นยศตำรวจ > เครื่องหมายยศ

การใช้งานเครื่องหมายยศรูปแบบดังภาพนี้มีการใช้งานประมาณปี พ.ศ. 2458-2475 โดยแบ่งเป็น
ชั้นนายสิบ ใช้เป็นบั้งประดับที่แขนเสื้อด้านซ้ายเหนือจากข้อศอก มีตราครุฑประดับอยู่เหนือบั้ง
นายสิบตำรวจตรี ติด 1 บั้ง
นายสิบตำรวจโท ติด 2 บั้ง
นายสิบตำรวจเอก ติด 3 บั้ง
จ่านายสิบตำรวจ ติด 4 บั้ง
ชั้นนายร้อย นายพัน และนายพล ให้ประดับจักรเงินทับบนแผ่นอินทรธนูตามลำดับยศ
นายร้อยตำรวจตรี นายพันตำรวจตรี นายพลตำรวจตรี ติด 1 จักร
นายร้อยตำรวจโท นายพันตำรวจโท นายพลตำรวจโท ติด 2 จักร
นายร้อยตำรวจเอก นายพันตำรวจเอก นายพลตำรวจเอก ติด 3 จักร
ประวัติ > พ.ศ. 2458 พระราชทานชั้นยศตำรวจ > เครื่องหมายตำแหน่ง

เครื่องหมายตำแหน่งหากประจำการอยู่ตำรวจภูธรให้ติดพระมหามงกุฎสีเงินที่คอเสื้อ หากอยู่กรมกลางให้ประดับพระมหามงกุฎสีเงินที่กลางอินทรธนู หากสังกัดตามหัวเมืองต่าง ๆ หรือภูธรให้ประดับเลขหมายมณฑลกลางอินทรธนู ขณะที่นายสิบพลตำรวจให้ประดับหมายเลขมณฑลบริเวณปลายอินทรธนูตรงกลางของเส้นตามความกว้าง
อินทรธนูนักเรียนนายร้อยตำรวจนครบาล
นายสิบตำรวจเอกนครบาล
นายสิบตำรวจเอกภูธร
จ่านายสิบตำรวจภูธร
นายสิบตำรวจโทนครบาล
ต่อจากนั้นได้มีการปรับปรุงแก้ไขระเบียบต่าง ๆ เกี่ยวกับยศตำรวจเป็นระยะ คือ
พ.ศ. 2461 ได้มีการแก้ไขเพิ่มเติม คือพลตำรวจชั้นหนึ่ง ติดบั้งเล็กสำหรับประดับแขนเสื้อข้างซ้ายเหนือศอก และตำรวจแผนกพนักงานยกกระบัตรและคลังเงินเปลี่ยนไปใช้เครื่องหมายดอกจันเงินแทนพระมหามงกุฎ
พ.ศ. 2467 ได้ยกเลิกอินทรธนูแพทย์ตำรวจและปรับไปใช้ตามเหล่านครบาลหรือภูธร โดยพื้นที่ล่างเป็นสาบสีเขียวตั้งแต่คอไปหาไหล่
พ.ศ. 2471 แก้ไขอินทรธนูนายดาบตำรวจ โดยเพิ่มแถบเงินกว้าง 0.5 เซนติเมตร พาดกลางตามแนวยาวอินทรธนู
ประวัติ > พ.ศ. 2475 เปลี่ยนแปลงการปกครอง

ภายหลังจากการเปลี่ยนแปลงการปกครองเมื่อวันที่ 24 มิถุนายน พ.ศ. 2475 ได้มีการวางแผนในการก่อตั้งกรมตำรวจ และเปลี่ยนชื่อจากกรมตำรวจภูธรให้เป็นกรมตำรวจต่อมาในปี พ.ศ. 2480 ได้มีการกำหนดยศตำรวจตามพระราชบัญญัติ โดยแบ่งเป็น 2 ลำดับ ได้แก่
สัญญาบัตร
นายพลตำรวจเอก
นายพลตำรวจโท
นายพลตำรวจตรี
นายพันตำรวจเอก
นายพันตำรวจโท
นายพันตำรวจตรี
นายร้อยตำรวจเอก
นายร้อยตำรวจโท
นายร้อยตำรวจตรี
ประทวน
นายดาบตำรวจ
จ่านายสิบตำรวจ
นายสิบตำรวจเอก
นายสิบตำรวจโท
นายสิบตำรวจตรี
โดยตำรวจสัญญาบัตรนั้นจะได้รับด้วยการประกาศในพระบรมราชโองการ แต่งตั้งตามลำดับชั้นในกฎหมาย ยกเว้นแต่จะทรงโปรดเกล้าฯ เป็นกรณีพิเศษ และการแต่งตั้งยศชั่วคราวเป็นอำนาจตามคำสั่งของรัฐมนตรีว่าการกระทรวงมหาดไทย ขณะที่นายตำรวจชั้นประทวนแต่งตั้งโดยอาศัยอำนาจตามคำสั่งของรัฐมนตรีว่าการกระทรวงมหาดไทย
ประวัติ > พ.ศ. 2475 เปลี่ยนแปลงการปกครอง > เครื่องหมายยศ พ.ศ. 2477-2492

สำหรับเครื่องหมายยศในช่วง พ.ศ. 2477 ถึงปี พ.ศ. 2478 ตามพระราชบัญยัติเครื่องแบบตำรวจ พ.ศ. 2477 ใช้งานระหว่างวันที่ 12 กันยายน พ.ศ. 2477 ถึงวันที่ 5 พฤษภาคม พ.ศ. 2478 และเครื่องหมายแสดงยศในช่วง พ.ศ. 2478 ถึงปี พ.ศ. 2492 กำหนดตามกฎกระทรวงมหาดไทย ฉบับที่ 1 ถึงฉบับที่ 11 ออกตามพระราชบัญญัติเครื่องแบบตำรวจ พ.ศ. 2477 (ฉบับที่ 2) เริ่มใช้งานระหว่างวันที่ 5 พฤษภาคม พ.ศ. 2478 ถึงวันที่ 10 พฤษภาคม พ.ศ. 2492 ถือเป็นการใช้งานที่ยาวที่สุดช่วงหนึ่ง จะประกอบไปด้วย
พลตำรวจอาสาสมัคร ให้ประดับอักษร "อ" ทำจากโลหะสีเงินเหนือกระเป๋าด้านซ้าย เหนือจากหมายเลขประจำตัว
ชั้นนายสิบตำรวจ ให้ประดับบั้งพื้นสีกากี บั้งทำจากผ้าสักหลาดสีขาว เย็บติดกับแขนเสื้อเหนือจากข้อศอกด้านซ้าย หันมุมลงด้านล่าง ยาวจากมุมข้างละ 5 เซนติเมตร กว้าง 1 เซนติเมตร
นายสิบตำรวจตรี 1 บั้ง
นายสิบตำรวจโท 2 บั้งซ้อนกัน
นายสิบตำรวจเอก 3 บั้งซ้อนกัน
จ่านายสิบตำรวจ 4 บั้งซ้อนกัน
นายดาบตำรวจ ประดับเครื่องหมายโลหะสีเงินรูปดาบ 2 เล่มไขว้กันบริเวณอินทรธนูทั้ง 2 ข้าง
นายร้อยตำรวจ ประดับดอกจันแปดกลีบที่ทำด้วยโลหะสีเงินบริเวณอินทรธนูทั้ง 2 ข้าง
นายร้อยตำรวจตรี 1 ดอก
นายร้อยตำรวจโท 2 ดอก ตามยาวของอินทรธนู
นายร้อยตำรวจเอก 3 ดอก ตามยาวของอินทรธนู
นายพันตำรวจ ประดับเช่นเดียวกับนายร้อยตำรวจ แต่เพิ่มขีด สันเหลี่ยม ทำจากโลหะสีเงินบนอินทรธนูที่ปลายบ่า ข้างละ 1 ขีด
นายพลตำรวจ ประดับเช่นเดียวกับนายพันตำรวจ แต่เพิ่มขีด สันเหลี่ยม ทำจากโลหะสีเงินบนอินทรธนูที่ปลายบ่า ข้างละ 1 ขีด
ประวัติ > พ.ศ. 2475 เปลี่ยนแปลงการปกครอง > เครื่องหมายยศ พ.ศ. 2492-2496

สำหรับเครื่องหมายแสดงยศในช่วง พ.ศ. 2492 ถึงปี พ.ศ. 2496 กำหนดตามกฎกระทรวงมหาดไทย พ.ศ. 2492 และได้ยกเลิกการใช้งานเครื่องแบบก่อนหน้านี้ทั้งหมด และมีการประกาศกฎกระทรวงฉบับที่ 2 ถึง 6 ออกมาแก้ไขเพิ่มเติมตามลำดับ ใช้งานระหว่างวันที่ 10 พฤษภาคม พ.ศ. 2492 ถึงวันที่ 10 มกราคม พ.ศ. 2496 ประกอบไปด้วย
นักเรียนนายร้อยตำรวจ ประดับอักษร นร. กลางอินทรธนูและมีเลขประจำชั้นใต้อักษร หากทำหน้าที่นักเรียนช่วยบังคับบัญชาให้ประดับพระมหามงกุฎไม่มีรัศมีเหนืออักษร นร.
นายดาบตำรวจ ประดับรูปดาบทำจากเงิน 2 เล่มไขว้กันที่ริมอินทรธนูด้านไหล่ หันส่วนโค้งของดาบไปที่ต้นคอ
นายร้อยตำรวจ ประดับดอกจันแปดกลีบ ทำจากโลหะสีเงิน เริ่มติดจากไหล่ หากมากกว่า 1 ดอกให้เรียงไปตามความยาวอินทรธนูระยะห่างพองาม
นายร้อยตำรวจตรี 1 ดอก
นายร้อยตำรวจโท 2 ดอก
นายร้อยตำรวจเอก 3 ดอก
นายพันตำรวจ ประดับเช่นเดียวกับนายร้อยตำรวจ แต่ประดับพระมหามงกุฎมีรัศมีติดกับดอกจันที่เพิ่มขึ้นมา โดยให้ยอดพระมหามงกุฎอยู่ด้านของคอ
นายพลตำรวจ ประดับเช่นเดียวกับนายพันตำรวจ แต่ประดับช่อชัยพฤกษ์โค้งเข้าหาส่วนล่างของพระมหามงกุฎทั้ง 2 ข้าง โดยให้มีดอกจันระหว่างพระมหามงกุฎและช่อชัยพฤกษ์ คือ
นายพลจัตวาไม่มีดอกจัน
นายพลตำรวจตรี 1 ดอก
นายพลตำรวจโท 2 ดอก
นายพลตำรวจเอก 3 ดอก
จ่านายสิบและนายสิบตำรวจ ประดับบั้งพื้นสีเลือดหมู สาบสีดำ ตัวบั้งสีขาวหรือสีเงิน มีรูปตราโล่เขตทำจากโลหะสีเงินอยู่เหนือจากบั้ง ประดับแขนเสื้อด้านซ้ายเหนือข้อศอกเป็นมุมข้อศอกยาวมุมด้านละ 5 เซนติเมตร กว้าง 1 เซนติเมตร คือ
นายสิบตำรวจตรี 1 บั้ง
นายสิบตำรวจโท 2 บั้งซ้อนกัน
นายสิบตำรวจเอก 3 บั้งซ้อนกัน
จ่านายสิบตำรวจ 4 บั้งซ้อนกัน
ประวัติ > พ.ศ. 2475 เปลี่ยนแปลงการปกครอง > เครื่องหมายยศ พ.ศ. 2496-2501

สำหรับเครื่องหมายแสดงยศในช่วงปี พ.ศ. 2490 ถึงปี พ.ศ. 2501 เป็นต้นไปนั้น ยกเลิกการใช้งานเครื่องแบบตำรวจและเครื่องหมายตำรวจก่อนหน้าทั้งหมด และมีการนำคำว่าดาวแปดแฉกมาใช้งานครั้งแรกแทนที่ดอกจัน โดยเป็นไปตามกฎกระทรวงมหาดไทย ฉบับที่ 6 (พ.ศ. 2496) ออกตามความในพระราชบัญญัติเครื่องแบบตำรวจ พ.ศ. 2477 (ฉบับที่ 2) ใช้งานระหว่างวันที่ 10 มกราคม พ.ศ. 2496 ถึงวันที่ 30 ธันวาคม พ.ศ. 2501 ประกอบไปด้วย
นายดาบตำรวจ ประดับรูปดาบทำจากโลหะสีเงิน 2 เล่มไขว้กันริมอินทรธนูในด้านของไหล่ และหันปลายดาบไปทางคอ
นายร้อยตำรวจ ประดับรูปดาวแปดแฉกทำจากโลหะสีเงินที่ริมอินทรธนูด้านไหล กึ่งกลางด้านกว้างของอินทรธนู ประดับเรียงไปตามส่วนยาวของอินทรธนูเว้นระยะพองาม คือ
นายร้อยตำรวจตรี ดวงดาว 1 ดวง
นายร้อยตำรวจโท ดวงดาว 2 ดวง
นายร้อยตำรวจเอก ดวงดาว 3 ดวง
นายพันตำรวจ ประดับรูปดาวแปดแฉกรูปแบบเดียวกับนายร้อยตำรวจ แต่ประดับพระมหามงกุฎมีรัศมีทำด้วยโลหะสีเงินกับดวงดาวที่เพิ่มขึ้น ถ้ามากกว่า 1 ดวงให้ประดับเหนือดวงที่ใกล้กับด้านคอ
นายพลตำรวจ ประดับพระมหามงกุฎรูปแบบเดียวกับนายพันตำรวจ แต่ให้เพิ่มช่อชัยพฤกษ์ทำด้วยโลหะสีเงิน ปลายช่อโค้งเข้าหาส่วนล่างของพระมหามงกุฎทั้ง 2 ด้าน ส่วนของพลตำรวจจัตวาไม่มีดาวดาวแปดแฉก นอกจากนั้นให้ประดับระหว่างพระมหามงกุฎและช่อชัยพฤกษ์ หากดาวมากกว่าหนึ่งให้ติดช่อชัยพฤษก์ด้านใกล้ไหล่ คือ
นายพลตำรวจตรี 1 ดวง
นายพลตำรวจโท 2 ดวง
นายพลตำรวจเอก 3 ดวง
จ่านายสิบตำรวจและนายสิบตำรวจ ประดับรูปบั้งด้วยแถบสีขาวหรือเงินยาว 5 เซนติเมตร กว้าง 1 เซนติเมตร 2 แถวบรรจบกันลักษณะมุมข้อศอกตรึงบนพื้นสีเลือดหมู สาบดำ ประดับตราโล่เขนรุปโลหะสีเงินเหนือบั้ง กรณีมีมากกว่า 1 บั้ง ให้เว้นระยะห่างระหว่างบั้ง 0.4 เซนติเมตร ประดับที่แขนเสื้อซ้ายเหนือข้อศอกตามยศ ดังนี้
นายสิบตำรวจตรี 1 บั้ง
นายสิบตำรวจโท 2 บั้ง
นายสิบตำรวจเอก 3 บั้ง
จ่านายสิบตำรวจ 4 บั้ง หากประดับอินทรธนูแข็งไม่ต้องประดับบั้ง